《浒墅舟中别相送诸子》
清代·崔华

溶溶月色漾河湄，晓起频将玉笛吹。同上邮亭忘别绪，独行驿笛解相思。

白蘋江冷人初去，黄叶声多酒不辞。此路三千今日始，蓟门回首雪霜时。

作者简介：（1632—1693）清直隶平山人，字连生，号西岳。顺治十六年进士。康熙间为浙江开化知县，政务宽平。耿精忠叛，县城两陷，华退保遂安，时出袭敌。浙境肃清后，安抚流亡，请免除历年欠赋。以功升扬州知府，擢署两淮盐运使。调甘肃庄凉道，未行而卒。有《公余咏》，诗格颇高。